CELEX: 32010R1076
Language: fi
Date: 2010-11-22 00:00:00
Title: Komission asetus (EU) N:o 1076/2010, annettu 22 päivänä marraskuuta 2010 , tiettyjen tavaroiden luokittelusta yhdistettyyn nimikkeistöön

24.11.2010   
            
            
               FI
            
            
               Euroopan unionin virallinen lehti
            
            
               L 308/3
            
         KOMISSION ASETUS (EU) N:o 1076/2010,
   annettu 22 päivänä marraskuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä marraskuuta 2010.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara (ns. yhteismuotoinen kuristin), jonka mitat ovat noin 3 × 3 × 2 cm (aluslaatta mukaan lukien), jossa on kaksi pyöreälle ferriittiytimelle käämitystä eristetystä kuparilangasta koostuvaa käämiä ja jonka muuntosuhde on 1:1.
                  Käämien läpi vastakkaisiin suuntiin kulkeva differentiaalimuotoinen virta (signaali) luo samansuuruiset ja vastakkaiset magneettikentät, jotka kumoavat toisensa. Tämän vuoksi tavara ei aiheuta lainkaan impedanssia differentiaalimuotoiselle virralle, joka kulkee käämien läpi muuttumattomana.
                  Käämien läpi samaan suuntaan kulkeva yhteismuotoinen virta (häiriö) luo samansuuruiset ja -vaiheiset magneettikentät, jotka vahvistavat toisiaan. Tämän vuoksi tavara aiheuttaa suuren impedanssin yhteismuotoiselle virralle, joka kulkee käämien läpi vaimentuneena.
               
               
                  8504 50 95
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8504, 8504 50 ja 8504 50 95 nimiketekstien mukaisesti.
                  Vaikka tavaran rakenne on samanlainen kuin muuntajalla, sitä ei voida luokitella alanimikkeen 8504 31 muuntajaksi, koska sillä ei voida muuntaa vaihtovirtaa erisuuruiseksi vaihtovirraksi. Sillä ainoastaan välitetään vaihtovirtaa muuntosuhteella 1:1 (ks. myös harmonoidun järjestelmän selitykset, nimike 8504).
                  Toimintansa vuoksi tavara on alanimikkeeseen 8504 50 kuuluva induktori, koska sillä rajoitetaan yhteismuotoisen virran (häiriön) kulkua tai estetään se differentiaalimuotoista virtaa (signaalia) muuttamatta.
                  Sen vuoksi tavara on luokiteltava CN-koodiin 8504 50 95 kuuluvaksi induktoriksi.